Andrea Bocelli

Andrea Bocelli [andr'eea botš'elli] (sündinud 22. septembril 1958 Lajaticos Itaalias) on Itaalia pop- ja ooperilaulja, laulukirjutaja ja plaadiprodutsent. Bocelli sündis halva nägemisega ja juba väikelapseeas diagnoositi tal kaasasündinud glaukoom. 12-aastaselt jäi ta täiesti pimedaks jalgpallimänguõnnetuse järel. Andrea Bocelli sündis Alessandro ja Edi Bocelli peres. Arstid soovitasid vanematel aborti teha või Bocelli lapsendada anda, kuna arvasid, et laps sünnib puudega. Lapsel ilmnes sündides nägemisega mitmesuguseid probleeme ja lõpuks diagnoositi Andreal kaasasündinud glaukoom. Bocelli ema otsus abordist keelduda on muutnud ka ooperilaulja abordivastaseks. Tenor kasvas üles La Sterza külas Itaalia perefarmis, kus müüdi masinaid ja tehti veini. Bocelli hakkas kuueaastaselt õppima klaverit, hiljem ka saksofoni, kitarri, trumme ja flööti. Ta õppis Pisa Ülikoolis õigusteadust. Laulutundide eest maksmiseks mängis ta baarides ja ööklubides klaverit. Andrea ema Edi Bocelli elab endiselt Andrea lapsepõlvemajas koos Andrea noorema venna Albertoga. Muusiku isa suri 2000. aastal. Andrea Bocelli tutvus oma esimese abikaasa Enrica Cenzattiga baaris klaverit mängides. Nad abiellusid 27. juunil 1992. Poeg Amos sündis 1995. ja poeg Matteo 1997. aastal. Bocelli ja Cenzatti lahutasid abielu 2002. aastal. Teise abikaasa ja mänedžeri Veronica Bertiga tutvus Bocelli 2002. aastal. Nende tütar Virginia sündis 2012. aastal. Bocelli ja Berti abiellusid 21. märtsil 2014. Andrea elab koos abikaasa ja tütrega villas Forte dei Marmis. Tema eksabikaasa elab koos poegadega paarile kuulunud majas Versilias. Andrea Bocellit märgati esimest korda 1970. aastal lauluvõistlusel, kus ta laulis laulu "O sole mio". Sel ajal oli tema lauluõpetaja Luciano Bettarini, kuid pärast lauluvõistlust hakkas teda juhendama maestro Franco Corelli. Bocelli esimene läbimurre oli "Miserere" lintilaulmine ja Itaalia rokkstaarile Zucchero Fornaciarile saatmine. Seda demo kuulis laulu autor, kuulus tenor Luciano Pavarotti. Pavarotti soovitas Fornaciaril laulu jaoks Bocellit kasutada ning muusikalapalast sai kiirelt üks Euroopa suuremaid hitte. Bocelli sai Pavarottiga heaks sõbraks ja esines tema heategevusgalal, kus ta sai nii kriitikat kui ka uusi fänne. 1994. aastal osales ta Sanremo festivalil, kus võitis uustulnukate kategoorias peaauhinna. Samal aastal andis ta välja oma esimese albumi "Il Mare Calmo Della Sera". Pärast esimese albumi ilmumist kogus ta tuntust oma palaga "Con Te Partiro ", mille ingliskeelne duett "Time to Say Goodbye" Sarah Brightmaniga sai väga populaarseks. Laul pärines tema 1997. aastal välja antud albumilt "Romanza". Céline Dioni jõuluturnee ajal 1998. aastal ütles Dion enne Andrea lavaleminekut, et kui jumalal oleks hääl, siis see oleks samasugune nagu Andrea Bocellil. "Vaikuse muusika" on Michael Radfordi lavastatud film, mis põhineb Bocelli samanimelisel 1999. aastal kirjutatud romaanil. Romaan räägib Bocelli elust alates lapsepõlvest kuni karjääri alguseni. Film näitab, kuidas Bocelli seljatas lapsepõlves takistused, mis tekkisid tal nägemise puudumise tõttu. Pärast nägemise täielikku kaotust oli Andrea masendunud ja ei soovinud midagi teha, kuid lõpuks leidis ta muusika. Tänu muusikale ja perekonna julgustamisele jõudis Bocelli suurtele lavadele. Bocellit mängis Tony Sebastian, kuid filmis nimetati Andread Amos Bardiks, kuna Bocelli nimetas ennast oma raamatus samuti nii. Tuntud tenorit oli filmis näha paaril korral, ta kehastas iseennast. Filmi tegemisel ta eriti palju ei osalenud, kuid andis nõu, kuidas filmi tõetruumaks muuta. 1994 – "Il Mare Calmo della Sera" 1995 – "Bocelli" 1995 – "Viaggio Italiano" 1997 – "Romanza" 1997 – "Aria - the opera album" 1999 – "Sogno" 1999 – "Sacred Arias" 2000 – "Verdi" 2001 – "Cieli di Toscana" 2002 – "Sentimento" 2004 – "Andrea" 2006 – "Amore" 2007 – "The Best of Andrea Bocelli: Vivere" 2008 – "Incanto" 2009 – "My Christmas" 2013 – "Passione" 2015 – "Cinema" 2018 – "Sì" 1997 – "A Hymn for the World" 1998 – "A Hymn for the World 2 (Voices From Heaven)" 2000 – "Verdi's Requiem" 2010 – "Carmen: Duets & Arias" 1998 – "A Night in Tuscany" 2000 – "Sacred Arias: The Home Video" 2001 – "Tuscan Skies (Cieli di Toscana)" 2006 – "Credo: John Paul II" 2006 – "Under the Desert Sky" 2008 – "Vivere Live in Tuscany" 2008 – "Incanto The Documentary" 2009 – "My Christmas Special" 2011 – "Concerto, One Night in Central Park" 2013 – "Love in Portofino" 2000 – "La Bohème" 2001 – "Requiem" 2002 – "Madama Butterfly" 2003 – "Tosca" 2004 – "Il Trovatore" 2005 – "Werther" 2006 –"Pagliacci" 2007 –"Cavalleria Rusticana" 2008 – "Carmen" 2010 – "Andrea Chénier" 2012 – "Roméo et Juliette" 2014 – "Manon Lescaut" 2015 – "Turandot" 2016 – "Aida" 1997 – "Romanza" 2007 – "The Best of Andrea Bocelli: Vivere" 2012 – "Opera" 2016 – "Romanza (20th Anniversary Edition)" 2006 – "Under the Desert Sky" 2008 – "Vivere Live in Tuscany" 2011 – "Concerto, One Night in Central Park" 2013 – "Love in Portofino" 2011 – "Notte Illuminata" 2012 –"iTunes Festival: London 2012" David Alm (06.12.2018). "Andrea Bocelli Biography". Vaadatud 28.11.2019. Rhys McKay (02.08.2019). "From Enrica To Veronica: Andrea Bocelli's Wives". Vaadatud 28.11.2019. Ametlik koduleht. "Andrea Bocelli". A&E Television Networks (02.04.2014). "Andrea Bocelli Biography". Forum Cinemas. "Tutvustus". David Alm. "Andrea Bocelli, In His Own Words, On 'The Music Of Silence'". "Andrea Bocelli reflects on having his life on film in 'The Music of Silence' and his 'heavenly' gift". Wikipedia. "Andrea Bocelli discography". Koduleht